CELEX: 32007L0004
Language: ro
Date: 2007-02-02 00:00:00
Title: Directiva 2007/4/CE a Comisiei din 2 februarie 2007 de modificare, în scopul adaptării la progresele tehnice, a anexei II la Directiva 96/73/CE a Parlamentului European și a Consiliului privind anumite metode de analiză cantitativă a amestecurilor binare de fibre textile (Text cu relevanță pentru SEE )

3.2.2007   
            
            
               RO
            
            
               Jurnalul Oficial al Uniunii Europene
            
            
               L 28/14
            
         
      DIRECTIVA 2007/4/CE A COMISIEI
   
   din 2 februarie 2007
   de modificare, în scopul adaptării la progresele tehnice, a anexei II la Directiva 96/73/CE a Parlamentului European și a Consiliului privind anumite metode de analiză cantitativă a amestecurilor binare de fibre textile
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 96/73/CE a Parlamentului European și a Consiliului din 16 decembrie 1996 privind anumite metode de analiză cantitativă a amestecurilor binare de fibre textile (1), în special articolul 5 alineatul (2),
   întrucât:
   
               (1)
            
            
               Directiva 96/74/CE a Parlamentului European și a Consiliului din 16 decembrie 1996 privind denumirile produselor textile (2) impune ca etichetarea să indice compoziția fibroasă a produselor textile, cu verificări făcute prin analize care să certifice conformitatea acestor produse cu indicațiile menționate pe etichete.
            
         
               (2)
            
            
               Directiva 96/73/CE prevede metode uniforme de analiză cantitativă a amestecurilor binare de fibre textile.
            
         
               (3)
            
            
               În baza descoperirilor recente ale grupului tehnic de lucru, Directiva 96/74/CE a fost adaptată la progresele tehnice, prin adăugarea fibrei elastolefină în lista fibrelor din anexele I și II la directiva menționată anterior.
            
         
               (4)
            
            
               În consecință, este necesară definirea metodelor uniforme de analiză a elastolefinei.
            
         
               (5)
            
            
               Directiva 96/73/CE trebuie, așadar, să fie modificată în consecință.
            
         
               (6)
            
            
               Măsurile prevăzute în prezenta directivă sunt conforme cu avizul Comitetului pentru sectorul directivelor referitoare la denumirile și etichetarea produselor textile,
            
         ADOPTĂ PREZENTA DIRECTIVĂ:
   Articolul 1
   Anexa II la Directiva 96/73/CE se modifică în conformitate cu anexa la prezenta directivă.
   Articolul 2
   (1)   Statele membre pun în aplicare actele cu putere de lege și actele administrative necesare pentru a se conforma prezentei directive cel târziu până la 2 februarie 2008. Comisiei îi sunt comunicate de îndată de către statele membre textele acestor dispoziții, precum și un tabel de corespondență între aceste dispoziții și prezenta directivă.
   În cazul în care statele membre adoptă aceste dispoziții, ele cuprind o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
   (2)   Comisiei îi sunt comunicate de către statele membre textele dispozițiilor esențiale de drept intern pe care le adoptă în domeniul reglementat de prezenta directivă.
   Articolul 3
   Prezenta directivă intră în vigoare în a douăzecea zi de la data publicării în Jurnalul Oficial al Uniunii Europene.
   Articolul 4
   Prezenta directivă se adresează statelor membre.
   
      Adoptată la Bruxelles, 2 februarie 2007.
      
         
            Pentru Comisie
         
         Günter VERHEUGEN
         
         
            Vicepreședinte
         
      
   
   
      (1)  JO L 32, 3.2.1997, p. 1. Directivă, astfel cum a fost modificată ultima dată prin Directiva 2006/2/CE a Comisiei (JO L 5, 10.1.2006, p. 10).
   
      (2)  JO L 32, 3.2.1997, p. 38. Directivă, astfel cum a fost modificată ultima dată prin Directiva 2006/3/CE a Comisiei (JO L 5, 10.1.2006, p. 14).
   
      ANEXĂ
      Anexa II la Directiva 96/73/CE se modifică după cum urmează:
      
                  1.
               
               
                  Capitolul 1 secțiunea I se modifică după cum urmează:
                  
                              (a)
                           
                           
                              la punctul I.3, „materiale și echipament”, se adaugă următoarele rubrici:
                              
                                          „I.3.2.4
                                       
                                       
                                          Acetonă
                                       
                                    
                                          I.3.2.5
                                       
                                       
                                          Acid ortofosforic
                                       
                                    
                                          I.3.2.6
                                       
                                       
                                          Uree
                                       
                                    
                                          I.3.2.7
                                       
                                       
                                          Bicarbonat de sodiu”;
                                       
                                    
                        
                              (b)
                           
                           
                              punctul I.6, „Tratarea prealabilă a probei reduse de analiză de laborator”, se înlocuiește după cum urmează:
                              „Dacă este prezentă o substanță ce nu trebuie luată în considerare în calculele procentuale [a se vedea articolul 12 alineatul (3) din Directiva 96/74/CE a Parlamentului European și a Consiliului din 16 decembrie 1996 privind denumirile textilelor], substanța respectivă trebuie mai întâi îndepărtată printr-o metodă care să nu afecteze vreunul dintre componenții fibroși.
                              În acest sens, materialul nefibros care poate fi extras cu eter de petrol și apă este îndepărtat prin tratarea probei uscate la aer într-un extractor Soxhlet cu eter de petrol timp de o oră, la minimum șase cicluri de extracție pe oră. Se lasă ca eterul de petrol să se evapore din proba de analiză, care este apoi extrasă prin tratament direct constând în înmuierea eșantionului în apă la temperatura camerei timp de o oră, apoi în înmuierea eșantionului în apă la temperatura de 65 ± 5 °C timp de încă o oră, agitând lichidul din timp în timp. Se folosește un raport lichid/eșantion de 100 : 1. Se îndepărtează excesul de apă din probă prin stoarcere, extracție prin vidare sau centrifugare, apoi se lasă proba de analiză să se usuce la aer.
                              În cazul elastolefinei sau al amestecurilor de fibre care conțin elastolefină și alte fibre (lână, păr de origine animală, mătase, bumbac, in, cânepă, iută, abaca, alfa, fibră din coajă de nucă de cocos, sorg, ramie, sisal, cupro, fibre modale, fibre proteinice, viscoză, fibre acrilice, poliamidă sau nailon, poliester și elastomultiester), procedura descrisă anterior ar trebui ușor modificată, prin înlocuirea eterului de petrol cu acetonă.
                              În cazul amestecurilor binare care conțin elastolefină și acetat, se va aplica următoarea procedură de tratare prealabilă. Se extrage eșantionul timp de 10 minute la 80 °C cu o soluție care să conțină 25 g/l de 50 % acid ortofosforic și 50 g/l de uree. Se folosește un raport lichid/eșantion de 100 : 1. Se spală eșantionul cu apă, apoi se scurge și se spală într-o soluție de 0,1 % bicarbonat de sodiu, după care se spală cu atenție în apă.
                              În situația în care materialul nefibros nu poate fi extras cu eter de petrol și apă, el trebuie îndepărtat înlocuind metoda cu apă descrisă anterior cu o altă metodă adecvată, care să nu modifice substanțial niciun constituent fibros. Totuși, pentru unele fibre naturale de origine vegetală nealbite (de exemplu, iuta, fibra de nucă de cocos) se va lua în considerare faptul că tratarea prealabilă normală cu eter de petrol și cu apă nu îndepărtează toate substanțele naturale nefibroase; nu se aplică o tratare prealabilă suplimentară decât dacă proba conține produși de finisare insolubili atât în eter de petrol, cât și în apă.
                              Buletinele de analiză trebuie să includă detalii complete privind metodele de tratare prealabilă folosite.”
                           
                        
            
                  2.
               
               
                  Capitolul 2 se modifică după cum urmează:
                  
                              (a)
                           
                           
                              tabelul sintetic Metode speciale este înlocuit de următorul tabel:
                              „2.   METODE SPECIALE – TABEL SINTETIC
                              
                                          Metoda
                                       
                                       
                                          Domeniul de aplicare
                                       
                                       
                                          Reactivul chimic
                                       
                                    
                                          Componenta solubilă
                                       
                                       
                                          Componenta insolubilă
                                       
                                    
                                          Nr. 1
                                       
                                       
                                          Acetat
                                       
                                       
                                          Alte fibre menționate
                                       
                                       
                                          Acetonă
                                       
                                    
                                          Nr. 2
                                       
                                       
                                          Anumite fibre proteinice
                                       
                                       
                                          Alte fibre menționate
                                       
                                       
                                          Hipoclorit
                                       
                                    
                                          Nr. 3
                                       
                                       
                                          Viscoză, cupro sau anumite tipuri de fibre modale
                                       
                                       
                                          Bumbac sau elastolefină
                                       
                                       
                                          Acid formic și clorură de zinc
                                       
                                    
                                          Nr. 4
                                       
                                       
                                          Poliamidă sau nailon
                                       
                                       
                                          Alte fibre menționate
                                       
                                       
                                          Acid formic, 80 % m/m
                                       
                                    
                                          Nr. 5
                                       
                                       
                                          Acetat
                                       
                                       
                                          Triacetat sau elastolefină
                                       
                                       
                                          Alcool benzilic
                                       
                                    
                                          Nr. 6
                                       
                                       
                                          Triacetat sau poliactide
                                       
                                       
                                          Alte fibre menționate
                                       
                                       
                                          Diclorometan
                                       
                                    
                                          Nr. 7
                                       
                                       
                                          Anumite fibre celulozice
                                       
                                       
                                          Poliester, elastomultiester sau elastolefină
                                       
                                       
                                          Acid sulfuric, 75 % m/m
                                       
                                    
                                          Nr. 8
                                       
                                       
                                          Fibre acrilice, anumite fibre modacrilice sau anumite clorofibre
                                       
                                       
                                          Alte fibre menționate
                                       
                                       
                                          Dimetilformamidă
                                       
                                    
                                          Nr. 9
                                       
                                       
                                          Anumite clorofibre
                                       
                                       
                                          Alte fibre menționate
                                       
                                       
                                          Sulfură de carbon/acetonă, 55,5/44,5 v/v
                                       
                                    
                                          Nr. 10
                                       
                                       
                                          Acetat
                                       
                                       
                                          Anumite clorofibre sau elastolefină
                                       
                                       
                                          Acid acetic glacial
                                       
                                    
                                          Nr. 11
                                       
                                       
                                          Mătase
                                       
                                       
                                          Lână, păr sau elastolefină
                                       
                                       
                                          Acid sulfuric, 75 % m/m
                                       
                                    
                                          Nr. 12
                                       
                                       
                                          Iută
                                       
                                       
                                          Anumite fibre de origine animală
                                       
                                       
                                          Metoda conținutului de azot
                                       
                                    
                                          Nr. 13
                                       
                                       
                                          Polipropilenă
                                       
                                       
                                          Alte fibre menționate
                                       
                                       
                                          Xilen
                                       
                                    
                                          Nr. 14
                                       
                                       
                                          Alte fibre menționate
                                       
                                       
                                          Clorofibre (homopolimeri ai clorurii de vinil) sau elastolefină
                                       
                                       
                                          Metoda cu acid sulfuric concentrat
                                       
                                    
                                          Nr. 15
                                       
                                       
                                          Clorofibre, anumite fibre modacrilice, anumiți elastani, acetați, triacetați
                                       
                                       
                                          Alte fibre menționate
                                       
                                       
                                          Ciclohexanona”
                                       
                                    
                        
                              (b)
                           
                           
                              punctul 1.2 din metoda nr. 1 se înlocuiește cu următorul text:
                              
                                          „2.
                                       
                                       
                                          lână (1), păr de origine animală (2 și 3), mătase (4), bumbac (5), in (7), cânepă (8), iută (9), abaca (10), alfa (11), fibră din coajă de nucă de cocos (12), sorg (13), ramie (14), sisal (15), cupro (21), fibre modale (22), fibre proteinice (23), viscoză (25), fibre acrilice (26), poliamidă sau nailon (30), poliester (34), elastomultiester (45) și elastolefină (46).
                                          Metoda nu se aplică în nici un caz fibrelor de acetat care au fost dezacetilate la suprafață.”;
                                       
                                    
                        
                              (c)
                           
                           
                              punctul 1.2 din metoda nr. 2 se înlocuiește cu următorul text:
                              
                                          „2.
                                       
                                       
                                          bumbac (5), cupro (21), viscoză (25), acrilic (26), clorofibre (27), poliamidă sau nailon (30), poliester (34), polipropilenă (36), elastan (42), fibră de sticlă (43), elastomultiester (45) și elastolefină (46).
                                          Dacă sunt prezente mai multe fibre de tip proteinic, prin această metodă se determină cantitatea totală, dar nu și cantitățile lor individuale.”;
                                       
                                    
                        
                              (d)
                           
                           
                              punctul 1.2 din metoda nr. 3 se înlocuiește cu următorul text:
                              
                                          „2.
                                       
                                       
                                          bumbac (5) și elastolefină (46).”;
                                       
                                    
                        
                              (e)
                           
                           
                              punctul 5 din metoda nr. 3 se înlocuiește cu următorul text:
                              „5.   CALCULAREA ȘI EXPRIMAREA REZULTATELOR
                              Se calculează rezultatele conform descrierii din instrucțiunile generale. Valoarea lui «d» pentru bumbac este 1,02, iar pentru elastolefină este 1,00.”;
                           
                        
                              (f)
                           
                           
                              punctul 1.2 din metoda nr. 4 se înlocuiește cu următorul text:
                              
                                          „2.
                                       
                                       
                                          lână (1), păr de origine animală (2 și 3), bumbac (5), cupro (21), fibre modale (22), viscoză (25), acrilic (26), clorofibre (27), poliester (34), polipropilenă (36), fibră de sticlă (43), elastomultiester (45) și elastolefină (46).
                                          După cum s-a menționat mai sus, această metodă se poate aplica și amestecurilor cu lână, dar când conținutul de lână depășește 25 %, trebuie aplicată metoda nr. 2 (dizolvarea lânii într-o soluție de hipoclorit).”;
                                       
                                    
                        
                              (g)
                           
                           
                              punctul 1 din metoda nr. 5 se înlocuiește cu următorul text:
                              „1.   DOMENIUL DE APLICARE
                              Această metodă se aplică, după îndepărtarea materialelor nefibroase, amestecurilor binare de:
                              
                                          —
                                       
                                       
                                          acetat (19)
                                          cu
                                       
                                    
                                          —
                                       
                                       
                                          triacetat (24) și elastolefină (46).”;
                                       
                                    
                        
                              (h)
                           
                           
                              metoda nr. 6 se modifică după cum urmează:
                              
                                          (i)
                                       
                                       
                                          punctul 1.2 se înlocuiește cu următorul text:
                                          
                                                      „2.
                                                   
                                                   
                                                      lână (1), păr de origine animală (2 și 3), mătase (4), bumbac (5), cupro (21), fibre modale (22), viscoză (25), acrilic (26), poliamidă sau nailon (30), poliester (34), fibră de sticlă (43), elastomultiester (45) și elastolefină (46).
                                                      Notă
                                                      Fibrele de triacetat care în urma finisării au suferit o hidroliză parțială încetează să mai fie complet solubile în acest reactiv. În acest caz metoda nu se aplică.”;
                                                   
                                                
                                    
                                          (ii)
                                       
                                       
                                          punctul 5 se înlocuiește cu următorul text:
                                          „5.   CALCULAREA ȘI EXPRIMAREA REZULTATELOR
                                          Se calculează rezultatele conform descrierii din instrucțiunile generale. Valoarea lui «d» este 1,00, cu excepția poliesterului, a elastomultiesterului și a elastolefinei, pentru care valoarea lui «d» este 1,01.”;
                                       
                                    
                        
                              (i)
                           
                           
                              punctul 1.2 din metoda nr. 7 se înlocuiește cu următorul text:
                              
                                          „2.
                                       
                                       
                                          poliester (34), elastomultiester (45) și elastolefină (46).”;
                                       
                                    
                        
                              (j)
                           
                           
                              punctul 1.2 din metoda nr. 8 se înlocuiește cu următorul text:
                              
                                          „2.
                                       
                                       
                                          lână (1), păr de origine animală (2 și 3), mătase (4), bumbac (5), cupro (21), fibre modale (22), viscoză (25), poliamidă sau nailon (30), poliester (34), elastomultiester (45) și elastolefină (46).
                                          Este în egală măsură aplicabilă la fibrele acrilice, anumite fibre modacrilice, tratate cu coloranți premetalizați, dar nu la cele vopsite cu coloranți cromatabili.”;
                                       
                                    
                        
                              (k)
                           
                           
                              punctul 1.2 din metoda nr. 10 se înlocuiește cu următorul text:
                              
                                          „2.
                                       
                                       
                                          anumite clorofibre (27), și anume fibre de policlorură de vinil, indiferent dacă au fost postclorurate sau nu, și elastolefină (46).”;
                                       
                                    
                        
                              (l)
                           
                           
                              metoda nr. 11 se modifică după cum urmează:
                              
                                          (i)
                                       
                                       
                                          punctul 1.2 se înlocuiește cu următorul text:
                                          
                                                      „2.
                                                   
                                                   
                                                      lână (1), păr de origine animală (2 și 3) și elastolefină (46).”;
                                                   
                                                
                                    
                                          (ii)
                                       
                                       
                                          punctul 5 se înlocuiește cu următorul text:
                                          „5.   CALCULAREA ȘI EXPRIMAREA REZULTATELOR
                                          Se calculează rezultatele conform descrierii din instrucțiunile generale. Valoarea lui «d» este 0,985 pentru lână și 1,00 pentru elastolefină.”;
                                       
                                    
                        
                              (m)
                           
                           
                              metoda nr. 14 se modifică după cum urmează:
                              
                                          (i)
                                       
                                       
                                          punctul 1.1 se înlocuiește cu următorul text:
                                          
                                                      „1.
                                                   
                                                   
                                                      anumite clorofibre (27) pe bază de homopolimeri de clorură de vinil, indiferent dacă au fost postclorurate sau nu, elastolefină (46)
                                                      cu”;
                                                   
                                                
                                    
                                          (ii)
                                       
                                       
                                          punctul 2 se înlocuiește cu următorul text:
                                          „2.   PRINCIPIU
                                          Constituentul, altul decât clorofibra sau elastolefina (de exemplu, fibrele menționate la punctul 1 subpunctul 2), se dizolvă cu acid sulfuric concentrat (densitate relativă 1,84 la 20 °C), pornind de la o masă cunoscută a amestecului în stare uscată. Reziduul constând în clorofibră sau elastolefină se colectează, se spală, se usucă și se cântărește; masa acestuia, corectată dacă este necesar, se exprimă ca procent din masa uscată a amestecului de fibre. Procentul celui de-al doilea constituent se calculează prin diferență.”